*5.pielikums informatīvajam ziņojumam*

*“Par valsts budžeta izdevumu pārskatīšanas 2017., 2018. un 2019.gadam*

*rezultātiem un priekšlikumi par šo rezultātu izmantošanu likumprojekta*

*“Par vidēja termiņa budžeta 2017., 2018. un 2019.gadam” un likumprojekta*

*“Par valsts budžetu 2017.gadam” izstrādes procesā”*

**ATSEVIŠĶU IZDEVUMU VEIDU HORIZONTĀLĀ ANALĪZE**

**IEŅĒMUMU NEIZPILDES**

**SATIKSMES MINISTRIJA**

Atbilstoši Autoceļu lietošanas nodevas (turpmāk ­– ALN) likumam tās mērķis ir valsts galveno autoceļu uzturēšana un attīstība, kā arī videi draudzīgāku transportlīdzekļu izmantošanas veicināšanai.

ALN ir viens no SM pamatbudžeta apakšprogrammas “Valsts autoceļu pārvaldīšana, uzturēšana un atjaunošana” finansēšanas avotiem, kuras apmērā paredzēta dotācija no vispārējiem ieņēmumiem valsts galveno autoceļu uzturēšanai un attīstībai.



1.*att.* **Autoceļu lietošanas nodeva**, milj. *euro*

Sakarā ar neapmierinošo ieņēmumu no ALN izpildes gaitu 2015.gadā MK 2015.gada 16.novembrī (prot. Nr.59, 23.§ 13.punkts) ir uzdevis SM veikt papildu pasākumus, lai nodrošinātu plānoto ieņēmumu izpildi 2016., 2017. un 2018.gadā 25 milj. *euro* apmērā katru gadu un, ja faktiskā izpilde 2016.gada pirmajā pusē neatbilst plānotajam, iesniegt MK informatīvo ziņojumu, piedāvājot risinājumus.

2015.gadā ieņēmumu izpilde no ALN bija 17,3 milj. *euro*, kas par 7,1 milj. *euro* mazāka, salīdzinot ar plānoto. 2016.gada gada trīs mēnešos ALN ir iekasēta 4,0 milj. *euro*, kas ir 16% no gada plāna (25 milj. *euro*). Ņemot vērā minēto, ir pamats domāt vai 2016.gada un turpmāko gadu pašreizējās ALN iekasēšanas prognozes ir pamatotas, iespējams tās ir precizējamas.

**EKONOMIKAS MINISTRIJA**

2014.gada 19.novembrī MK (protokols Nr.63 22.§) atbalstīja EM priekšlikumu palielināt valsts budžeta ieņēmumus 2015. un turpmākajos gados par 2 185 700 *euro*, nosakot valsts nodevu par būvniecības pakalpojumiem (darbībām būvkomersantu reģistrā) kā ikgadēju nodevu. Atbilstoši MK lemtajam tika palielināti EM izdevumi budžeta programmā 20.00.00 “Būvniecība” 2015.gadam 1 629 684 *euro* apmērā, 2016. un 2017.gadam katru gadu 1 902 123 *euro* apmērā Būvniecības valsts kontroles biroja darbības nodrošināšanai, kā arī sešās citās EM budžeta programmās.

2015.gadā valsts nodeva par reģistrācijas darbībām būvkomersantu reģistrā tika iekasēta par 0,7 milj. *euro* mazāk nekā bija plānots. Ņemot vērā minēto, EM ir jāveic papildu pasākumus, lai nodrošinātu plānoto ieņēmumu izpildi 2017. un 2018.gadā un, ja faktiskā izpilde 2017.gada pirmajā pusē neatbilst plānotajam, jāsagatavo un jāiesniedz MK informatīvo ziņojumu, piedāvājot fiskāli neitrālu risinājumu Būvniecības valsts kontroles biroja darbības nodrošināšanai, kā arī citu pasākumu finansēšanai.



\*1) Nozaru vadība un politikas plānošana 2015.g. 227 336 *euro*, 2016.-2017.g. ik gadu 180 946 *euro* (nodevas administrēšanai 2 amata vietām (ik gadu 58 066 *euro*), kā arī būvniecības nozares standartu izstrādei un būvkomersantu klasifikācijas sistēmas uzturēšanai);

2) ekspertu dalībai OECD instrumentos un pasākumos 128 680 *euro* un 2016-2017.g. ik gadu 52 331 *euro* (6 programmas)

2.*att*. **Valsts nodevas par reģistrācijas darbībām būvkomersantu reģistrā ieņēmumu un EM budžeta izdevumu analīze 2015.-2016.gadā**, milj. *euro*

**KULTŪRAS MINISTRIJA**



3.*att*. **Dotācija Latvijas Nacionālajam arhīvam maksas pakalpojuma kompensēšanai, sākot no 2013.gada par sociāli tiesiskās izziņas sagatavošanu un izsniegšanu,** *euro*

Sākot no 2013.gada 1.janvāra, Latvijas Nacionālā arhīva maksas pakalpojums par sociāli tiesiskās izziņas sagatavošanu un izsniegšanu tika pārveidots par valsts nodevu, kuru ieskaita valsts budžetā. Minētā maksas pakalpojuma kompensēšanai KM budžeta programmā 21.00.00 “Kultūras mantojums” tika palielināta dotācija no vispārējiem ieņēmumiem 2013.gadā un turpmāk ik gadu 498 005 *euro* apmērā.

Ņemot vērā, ka nodevas par sociāli tiesiskās izziņas sagatavošanu un izsniegšanu izpilde ir ievērojami mazāka nekā sākotnēji tika plānots (2013.gadā 275 218 *euro*, 2014.gadā 284 891 *euro* apmērā un 2015.gadā 252 098 *euro* apmērā), savukārt dotācija atstāta nemainīgā līmenī ir precizējama dotācija Kultūras ministrijai, samērojot to ar nodevas ieņēmumiem.

Ministre D.Reizniece-Ozola

26.05.2016. 08:30

564

K.Stafecka

Budžeta departamenta Valsts budžeta

politika un kopsavilkuma nodaļas vadītāja vietniece

T. 67095438

Klinta.Stafecka@fm.gov.lv